Nicolaus Schenk Comes de Stauffenberg
Nicolaus Philippus Maria Schenk Comes de Stauffenberg (natus die 15 Novembris 1907 in Bavariae oppido Jettingen; Berolini supplicio affectus die 21 Iulii 1944) fuit tribunus militum exercitus Germaniae (Wehrmacht) inter secundum bellum mundanum. Comes de Stauffenberg fuit illustris adversarius nazismi qui sine ulla retractatione pro patria sua vitam profudit, nam cum fratre suo Bertholdo Schenk Comes de Stauffenberg Nicolaus fuit praecipuus auctor decoctae coniurationis die 20 Iulii 1944 factae contra Adolphum Hitler. Iam vesperi eiusdem diei Nicolaus de Stauffenberg comprehensus, incognita causa condemnatus et paulo post supplicio affectus est.